Document ID: /fineweb-2-swissfilter-quality_10-filterrobots/filtered/02038.jsonl.gz/2213

Michel Platini sa retira sco president da l’UEFA, l’uniun da ballape europeica. Quai ha il Franzos communitgà curt suenter ch’il Tribunal Internaziunal dal sport CAS a Losanna ha reducì sia suspensiun da la FIFA da 6 sin 4 onns.
Michel Platini e Sepp Blatter eran vegnids suspendids da la FIFA per mintgamai 6 onns pervi da corrupziun. I va per in pajament dubius da 2 milliuns francs da Blatter a Platini l'onn 2011. Il cas Blatter duai vegnì tractà pli tard dal Tribunal Internaziunal dal sport CAS.